Publication: Magyar Közlöny
Issue: MK-2003-126 (Year: 2003, Number: 126)
Era: 1990-2004
Section: alapfeltétele.” [Elõször: 30/1992. (V. 26.) AB határozat,
Paragraph Index: 1194

(3) bekezdése a bírák függetlenségérõl és politikai tevékenységük tilalmáról rendelkezik. Az Alkotmány említett rendelkezéseivel kapcsolatban az Alkotmánybíróság több alkalommal megállapította: „A bírói hatalom — amely a magyar parlamenti demokráciában is elválik a törvényhozó és a végrehajtó hatalomtól — az állami hatalomnak az a megnyilvánulása, mely az erre rendelt szervezet útján a vitássá tett vagy megsértett jogról — törvényben szabályozott eljárás során — kötelezõ erõvel dönt. A bírói hatalom tehát, — amelyhez a bírói függetlenség kapcsolódik — döntõen az ítélkezésben ölt testet.” [Elõször: 53/1991. (X. 31.) AB határozat, ABH 1991, 266, 267.] „[A] bírói hatalom sajátossága az, hogy a másik két, „politikai jellegû” hatalmi ággal szemben állandó és semleges.” [38/1993. (VI. 11.) AB határozat, ABH 1991, 256, 261.] Ezzel szemben a vizsgálatot végzõ parlamenti bizottságok nem az igazságszolgáltatás, hanem az Országgyûlés részei, a parlamenti ellenõrzés, a kormányzati politikai felelõsség megállapításának eszközei, valamint a közügyek megvitatásának és a közérdekû problémák feltárásának színterei. A bizottsági tisztségviselõk és tagok pártatlanságáról pedig általában azért nem lehet szó, mert leginkább a választásokon a parlamentbe jutott pártok képviselõi alkotják a parlamenti bizottságokat. A külföldi példák azt mutatják, hogy a vizsgálóbizottsági tevékenység és a büntetõeljárás egymáshoz való viszonyának tisztázása jelenti az egyik legfõbb alkotmányossági problémát. Rendkívül kiterjedt vizsgálati jogosultsággal rendelkeznek az Egyesült Államok Kongresszusának vizsgáló- és különbizottságai (select committees, elect committees), valamint az állandó bizottságok közül a költségvetési bizottság (Appropriations Committee) és a kormányzati mûködéssel foglalkozó bizottság (Government Operations Committee). A francia parlament vizsgáló- és ellenõrzõ bizottságai is folytathatnak büntetõeljárásokkal párhuzamosan vizsgálatokat, azzal a kikötéssel, hogy figyelembe kell venniük a folyamatban lévõ büntetõeljárást. Olaszországban a vizsgálóbizottságok az alkotmány

Source: https://magyarkozlony.hu/hivatalos-lapok/1a74efc745ed8f3039f4f920428fc4c0a4859803/dokumentumok/fcce32e5832f0c9db073bda572c783c909cc2f23/letoltes